Source: https://www.epi.sk/zz/1992-645
Timestamp: 2020-05-30 09:34:27+00:00
Document Index: 11927398

Matched Legal Cases: ['§ 111', '§ 121', '§ 4', '§ 7', '§ 14', '§ 21', '§ 6', '§ 15', '§ 48', '§ 2', '§ 2']

645/1992 Zb. Nariadenie vlády Slovenskej republiky, ktorým sa menia a dopĺňajú niektoré vykonávacie predpisy k Zá... | Aktuálne znenie
Hľadaj v 645/1992 ×
Nariadenie vlády č. 645/1992 Zb.Nariadenie vlády Slovenskej republiky, ktorým sa menia a dopĺňajú niektoré vykonávacie predpisy k Zákonníku práce a k zákonu o mzde
(v znení č. 90/1996 Z. z.(nepriamo))
Účinnosť od 01.04.1996 do31.03.2002
Aktuálne znenie 01.04.1996 - 31.03.2002
ktorým sa menia a dopĺňajú niektoré vykonávacie predpisy k Zákonníku práce a k zákonu o mzde
Vláda Slovenskej republiky podľa § 111 ods. 3, § 121 ods. 2 Zákonníka práce, § 4 ods. 4, § 7 ods. 2 a § 14 ods. 2 zákona č. 1/1992 Zb. o mzde, odmene za pracovnú pohotovosť a o priemernom zárobku a podľa čl. III bodu 1 ústavného zákona č. 143/1968 Zb. o československej federácii v znení ústavného zákona č. 493/1992 Zb. nariaďuje:
Nariadenie vlády Československej socialistickej republiky č. 223/1988 Zb., ktorým sa vykonáva Zákonník práce, v znení nariadenia vlády Českej a Slovenskej Federatívnej Republiky č. 13/1991 Zb. sa mení a dopĺňa takto:
1. § 21 ods. 1 prvá veta znie: „Zo mzdy sa zrazí najprv poistné na zdravotné poistenie, nemocenské poistenie a dôchodkové poistenie,5) príspevok do fondu zamestnanosti5a) a daň z príjmov fyzických osôb.5b)“.
2. Poznámka pod čiarou č. 5) znie:
„5) Zákon Národnej rady Slovenskej republiky č. 7/1993 Z. z. o zriadení Národnej poisťovne a o financovaní zdravotného poistenia, nemocenského poistenia a dôchodkového poistenia.“.
3. Poznámka pod čiarou č. 5a) znie:
„5a) Zákon Národnej rady Slovenskej republiky č. 10/1993 Z. z. o Fonde zamestnanosti Slovenskej republiky a o zmene a doplnení niektorých zákonov.“.
4. Poznámka pod čiarou č. 5b) znie:
„5b) § 6 zákona č. 286/1992 Zb. o daniach z príjmov.“.
„(2) Pri priznávaní náhrady mzdy sa prihliada len na osoby, ktoré sa uznávajú na účely dane z príjmov fyzických osôb za osoby vyživované pracovníkom,5c) a to bez ohľadu na to, či sa mu na ne priznáva zníženie dane z príjmov fyzických osôb; prihliada sa však aj na deti, na ktoré patria prídavky na deti alebo výchovné, aj keď sa na účely zníženia dane z príjmov fyzických osôb nepovažujú za vyživované osoby.“.
6. Poznámka pod čiarou č. 5c) znie:
„5c) § 15 zákona č. 286/1992 Zb.“.
7. V § 48 ods. 2 sa slová „dane zo mzdy“ nahrádzajú slovami „dane z príjmov fyzických osôb“.
Nariadenie vlády Českej a Slovenskej Federatívnej Republiky č. 43/1992 Zb. o ustanovení minimálnych mzdových taríf a mzdového zvýhodnenia za prácu v sťaženom a zdraviu škodlivom pracovnom prostredí a za prácu v noci sa mení takto:
1. V § 2 ods. 1 v tabuľkovej časti „Sadzba v Kčs za hodinu“ a „Sadzba v Kčs za mesiac“ sa vypúšťajú stĺpce sadzieb „znížená o 15 %“.
2. § 2 ods. 2 sa vypúšťa.
Toto nariadenie nadobúda účinnosť 1. januárom 1993.